CELEX: 32014D0720
Language: hu
Date: 2014-10-13 00:00:00
Title: 2014/720/EU: A Tanács határozata ( 2014. október 13. ) Montenegrónak a Felülvizsgált Kormányzati Beszerzési Megállapodáshoz való csatlakozása tekintetében a Kormányzati Beszerzési Bizottságban az Európai Unió nevében képviselendő álláspont meghatározásáról

18.10.2014   
            
            
               HU
            
            
               Az Európai Unió Hivatalos Lapja
            
            
               L 300/51
            
         A TANÁCS HATÁROZATA
   (2014. október 13.)
   Montenegrónak a Felülvizsgált Kormányzati Beszerzési Megállapodáshoz való csatlakozása tekintetében a Kormányzati Beszerzési Bizottságban az Európai Unió nevében képviselendő álláspont meghatározásáról
   
      (2014/720/EU)
   
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikke (9) bekezdésével,
   tekintettel az Európai Bizottság javaslatára,
   mivel:
   
               (1)
            
            
               2013. november 4-én Montenegró kérelmezte a Felülvizsgált Kormányzati Beszerzési Megállapodáshoz (a továbbiakban: a Felülvizsgált GPA) való csatlakozását.
            
         
               (2)
            
            
               Montenegró az alkalmazási körrel kapcsolatos kötelezettségvállalásait a Felülvizsgált GPA felei részére 2014. július 18-án benyújtott végleges ajánlatában határozta meg.
            
         
               (3)
            
            
               Montenegró végleges ajánlata tükrözi az Unió alkalmazási körrel kapcsolatos, a Felülvizsgált GPA I. függelékében szereplő listáját. Ennélfogva Montenegró végleges ajánlata kielégítő és elfogadható. Az e határozat mellékletében szereplő, Montenegróra vonatkozó csatlakozási feltételek meg fognak jelenni a Kormányzati Beszerzési Bizottság által Montenegró csatlakozásával kapcsolatban elfogadott határozatban.
            
         
               (4)
            
            
               Montenegrónak a Felülvizsgált GPA-hoz való csatlakozása várhatóan kedvezően hozzá fog járulni a közbeszerzési piacok további nemzetközi nyitásához.
            
         
               (5)
            
            
               A Felülvizsgált GPA XXII. cikkének (2) bekezdése értelmében a WTO bármely tagja csatlakozhat a Felülvizsgált GPA-hoz a tag és a Felek között megállapított feltételek szerint, amely feltételeket a Kormányzati Beszerzési Bizottság határozatába kell foglalni.
            
         
               (6)
            
            
               Ennek megfelelően meg kell határozni a Montenegró csatlakozása tekintetében a Kormányzati Beszerzési Bizottságban az Európai Unió nevében képviselendő álláspontot,
            
         ELFOGADTA EZT A HATÁROZATOT:
   1. cikk
   Az Unió nevében a Kormányzati Beszerzési Bizottságban képviselendő álláspont az, hogy jóvá kell hagyni Montenegrónak a Felülvizsgált Kormányzati Beszerzési Megállapodáshoz való, az e határozat mellékletében meghatározott konkrét csatlakozási feltételek mellett történő csatlakozását.
   2. cikk
   Ez a határozat az elfogadásának napján lép hatályba.
   
      Kelt Luxembourgban, 2014. október 13-án.
      
         
            a Tanács részéről
         
         
            az elnök
         
         M. MARTINA
      
   
   
      MELLÉKLET
      AZ EU FELTÉTELEI MONTENEGRÓNAK A FELÜLVIZSGÁLT GPA-HOZ VALÓ CSATLAKOZÁSÁHOZ (1)
      
      Montenegrónak a Felülvizsgált GPA-hoz való csatlakozását követően az Európai Unióra vonatkozó I. függelék 1. melléklete 2. szakaszának („Az Európai Unió tagállamainak központi kormányzati ajánlatkérő szervei”) 2. pontja a következőképpen módosul:
      
         
                     „2.
                  
                  
                     Izrael és Montenegró áruit, szolgáltatásait, szállítóit és szolgáltatóit illetően a következő központi kormányzati ajánlatkérő szervek beszerzései.”
                  
               
      Montenegrónak a Felülvizsgált GPA-hoz való csatlakozását követően a 6. melléklet 2. szakasza a következőképpen módosul:
      
         
                     „2.
                  
                  
                     Az építési koncessziók, amennyiben azokat az 1. és 2. melléklet hatálya alá tartozó szervezetek ítélik oda, az Izland, Liechtenstein, Norvégia, Aruba tekintetében Hollandia, Svájc és Montenegró építési szolgáltatóira vonatkozó nemzeti elbánás alá tartoznak, amennyiben értékük legalább 5 000 000 SDR, illetve a Korea építési szolgáltatóira vonatkozó nemzeti elbánás alá, amennyiben értékük legalább 15 000 000 SDR.”
                  
               
      
         (1)  A WTO titkársága a Felülvizsgált GPA feleivel egyetértésben megváltoztatta a Felülvizsgált GPA felei alkalmazási körrel kapcsolatos listáinak számozását. Az e mellékletben használt számozás megfelel a Felülvizsgált GPA felei alkalmazási körrel kapcsolatos listái legújabb hiteles másolatának számozásával, amely hiteles másolatot a WTO hivatalos értesítés útján küldte meg a Felülvizsgált GPA feleinek és az az alábbi oldalon is elérhető: http://www.wto.org/english/tratop_e/gproc_e/gp_app_agree_e.htm#revisedGPA. A Felülvizsgált GPA felei alkalmazási körrel kapcsolatos listáinak (HL L 68., 2014.3.7., 2. o.), számozása elavult.